**КАК РАБОТИ СПИРАЧНИЯ АПАРАТ ?**
---------------------------------



Когато превозното средство е в движение и шофьорът натисне педала на спирачките, налягането на спирачната течност се повишава, придвижва се към **спирачните цилиндри на колелата**, буталата на които притискат накладките към спирачния диск, което в крайна сметка **намалява скоростта на автомобила.**


На пазара могат да се открият немалко видове спирачни апарати, но най-разпространения **спирачен апарат за леки автомобили** е т. нар. „плаващ спирачен апарат”.


Няма точно определен период за смяна на спирачния апарат, затова се налага той да бъде преглеждан редовно и ако се установи **износване на уплътнения, затруднено движение на [накладките](https://nasauto.bg/spirachni-nakladki.html)** или на спирачния цилиндър да бъде подменен с нов.


Ако има износване на някой от елементите на спирачния апарат и той не бъде сменен, то това може да доведе до износване на [спирачните дискове](https://nasauto.bg/spirachni-diskove.html), накладките и в най-лошия случай до пълна повреда на спирачната система на автомобила.


Подмяната на спирачния апарат е препоръчително да бъде извършена в специализиран сервиз, тъй като се изискват добри технически познания и **специализирани инструменти за правилната подмяна**. Изключително важно е след подмяната на спирачния апарат спирачната система на превозното средство да бъде **обезвъздушена**.


Що се отнася до това дали спирачния апарат да бъде задължително оригинален, това не е наложително и можете да се спрете на алтернативен модел и марка, стига той да пасва на вашия модел и марка автомобил. Това, което не бива да подценявате е качеството на тази толкова важна за безопасността авточаст. Затова, дори и да решите да използвате **алтернативна авточаст**, то нека тя да е от водещ производител и от високо качество.


 


